钦定古今图书集成/明伦汇编/氏族典/第228卷 > 杨复光
## 钦定古今图书集成/明伦汇编/氏族典/第228卷 > 杨复光

按《唐书杨复光传》：“复光，闽人也，本乔氏，有武力，少养
于内常侍杨元价家，颇以节谊自奋。宣宗时，累监诸
镇军。秦宗权据蔡州叛周岌，复光以忠武兵三千人
见之。宗权即遣部将王淑持兵万人，从复光定荆襄。
师次邓，淑逗遛，复光斩之，并其军进攻南阳。贼将朱
温、何勤逆战，大败，遂收邓州，追北蓝桥，会母丧，班师。”
俄起为天下兵马都监，定关中。京师平，以功加开府
仪同三司，封弘农郡公，赐号“资忠辉武匡国平难功
臣。”卒河中，谥忠肃。